open-index/open-wikipedia-markdown huggingface dataset:
เอคอน

**เอคอน** () เกิดเมื่อวันที่ 30 เมษายน ค.ศ. 1973 เป็นนักร้องชาวเซเนกัล-อเมริกัน เอค่อนมีซิงเกิลอันดับ 1 บนบิลบอร์ดฮ็อต 100 อยู่ 2 เพลงคือ "I Wanna Love You" และ "Don't Matter"

## ประวัติ
เอคอน เกิดที่เซนต์หลุยส์ รัฐมิสซูรี สหรัฐอเมริกาและได้เติบโตที่เมืองอื่น ก่อนที่เขา และ ครอบครัว ซึ่งรวมทั้งคุณพ่อที่เป็นนักดนตรีแจ๊ซ เอคอนชอบการแต่เพลงแนวฮิปฮอป และเขียนเพลงเองมาตั้งแต่เด็ก 

หลังจากที่ทาง SRC/Universal ได้เห็นผลงานของเขา จนเขาได้ออกผลงานอัลบัมแรกในเดือนมิถุนายน ปี 2004 ในชื่ออัลบั้ม *Trouble* ซึ่งเป็น  แนวเพลงแบบ แอฟริกัน และฝั่ง East Coast บวกกับบีทแนว Southern  จากความสำเร็จของเพลง “Locked Up” ได้สร้างชื่อเสียงให้กับเขา และตามมาด้วยอัลบั้มที่ 2  *Konvicted* ที่ทำให้ทั่วโลกได้รูจักกันเขา รวมทั้งยังมีรางวัลการันตีมากมายเช่น BET , อเมริกันมิวสิกอวอร์ดส ในสาขา Best Male Soul/R&B และยังได้ถูกเสนอชื่อชิงรางวัลแกรมมี่ อีกด้วย 

อัลบั้มชุดที่ 3 *Freedom* เริ่มปล่อยเพลง Right Now (Na Na Na) ที่ยอดดิจิทัลดาวน์โหลดก็ฮิตติด Top 10 ใน iTune ทันทีที่เปิดตัวในสัปดาห์แรกเช่นกัน

## ผลงานสตูดิโออัลบั้ม
* 2004: *Trouble* 
* 2006: *Konvicted* 
* 2008: *Freedom*
* 2016: *Stadium*
* 2019: *El Negreeto*

## อ้างอิง

หมวดหมู่:นักร้องอเมริกัน
หมวดหมู่:นักร้องเซเนกัล
หมวดหมู่:มุสลิมชาวอเมริกัน
หมวดหมู่:บุคคลจากเซนต์หลุยส์
หมวดหมู่:บุคคลจากนวร์ก
เจ้าจอมเอี่ยม ในรัชกาลที่ 5

**เจ้าจอมเอี่ยม ในรัชกาลที่ 5** (12 พฤษภาคม พ.ศ. 2416 - 22 มีนาคม พ.ศ. 2495) เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เป็นพี่น้องหนึ่งในห้าคนในเจ้าจอมก๊กออ มีพระเจ้าลูกเธอที่ตกพระโลหิต ยังไม่เป็นพระองค์ จำนวน 2 พระองค์

เจ้าจอมเอี่ยม เกิดในสมัยรัชกาลที่ 5 เมื่อวันจันทร์ ขึ้น 15 ค่ำ เดือน 6 ปีระกา เบญจศก จ.ศ. 1235 ตรงกับวันที่ 12 พฤษภาคม พ.ศ. 2416 เป็นบุตรคนที่  7 ในจำนวน 14 คน ของเจ้าพระยาสุรพันธ์พิสุทธิ์ (เทศ บุนนาค) ที่เกิดกับท่านผู้หญิงอู่ มีพี่น้องร่วมบิดาทั้งสิ้น 62 คน โดยในจำนวนนี้ มี 5 คน ที่เกิดจากท่านผู้หญิงอู่ (สกุลเดิม วงศาโรจน์) และได้เป็นเจ้าจอมในรัชกาลที่ 5 คือ เจ้าจอมมารดาอ่อน เจ้าจอมเอี่ยม เจ้าจอมเอิบ เจ้าจอมอาบ และเจ้าจอมเอื้อน  

เจ้าจอมเอี่ยมเข้าถวายตัวรับราชการฝ่ายในเมื่อ พ.ศ. 2429 เมื่ออายุได้ 13 ปี เป็นผู้มีฝีมือในการทำอาหาร มีหน้าที่เป็นผู้ช่วยทำเครื่องเสวยของพระอรรคชายาเธอ พระองค์เจ้าสายสวลีภิรมย์ นอกจากนี้ยังมีหน้าที่ถวายงานนวดพระบาทสมเด็จพระจุลจอมเกล้าเจ้าอยู่หัว ในเวลาเข้าที่พระบรรทม เป็นที่สบพระราชหฤทัย ดังปรากฏในพระราชหัตถเลขาหลายครั้ง

เมื่อพระบาทสมเด็จพระจุลจอมเกล้าเจ้าอยู่หัวเสด็จสวรรคต เจ้าจอมเอี่ยมได้พำนักอยู่ที่ตำหนักในวังสวนสุนันทา ต่อมาภายหลังการเปลี่ยนแปลงการปกครอง พ.ศ. 2475 ได้ย้ายไปมาอยู่ที่เรือนสร้างใหม่ริมคลองสามเสน กับถนนสามเสน สร้างบนที่ดินพระราชทานแก่เจ้าจอมก๊กกออ ที่เรียกว่า "สวนนอก" ท่านเจ้าจอมเอี่ยม ถึงแก่อสัญกรรมเมื่อวันที่ 22 มีนาคม พ.ศ. 2495 ด้วยโรคหัวใจโต สิริอายุ 79 ปี

## เครื่องราชอิสริยาภรณ์

## พงศาวลี




## อ้างอิง
*
*

หมวดหมู่:พระภรรยาในรัชกาลที่ 5
หมวดหมู่:สกุลบุนนาค
หมวดหมู่:เจ้าจอม
หมวดหมู่:บุคคลจากจังหวัดเพชรบุรี
หมู่บ้านเกาะใหญ่

**บ้านเกาะใหญ่** เป็นหมู่บ้านที่ตั้งอยู่ในเขตพื้นที่ หมู่ที่ 7 ตำบลทุ่งนุ้ย แต่เดิมคนในหมู่บ้านนี้อพยพมาจากบ้านย่านซื่อ ซึ่งมี โต๊ะสัน บาหลัง เป็นคนแรกที่มาตั้งหลักแหล่งที่นี่ เพื่อประกอบอาชีพด้วยการทำนาต่อมาได้มีผู้อพยพเข้ามาอยู่เพิ่มมากขึ้น แต่เนื่องจากบริเวณนี้มีสัตว์ดุร้ายมาก เช่น เสือ หมูป่า ทำให้ไม่มีใครเข้าไปตั้งบ้านเรือนอยู่ตามลำพัง จึงต้องมาตั้งบ้านเกาะกลุ่ม รวมกันเป็นหมู่บ้าน จึงเรียกชื่อว่า "บ้านเกาะใหญ่"

## ที่ตั้ง
บ้านเกาะใหญ่ ตั้งอยู่ที่ หมู่ที่ 7 ตำบลทุ่งนุ้ย อำเภอควนกาหลง จังหวัดสตูล เป็นหมู่บ้านที่เป็นทางผ่านการเดินทางจากสงขลาไปยังสตูล ซึ่งบริเวณที่ติดถนนสายหลัก สายทางหลวงแผ่นดินหมายเลขที่ 406 นั้นเป็นที่รู้จักกันดีก็คือ "สามแยกนิคม" บ้านเกาะใหญ่อยู่ห่างจากองค์บริหารส่วนตำบลทุ่งนุ้ยประมาณ 3 กิโลเมตร อยู่ห่างจากอำเภอควนกาหลงประมาณ 8 กิโลเมตร อยุ่ห่างจากศาลากลางจังหวัดสตูลประมาณ 26 กิโลเมตร และอยู่ห่างจากกรุงเทพมหานครประมาณ 950 กิโลเมตร 

## ขนาดและที่ตั้ง

ขนาดบ้านเกาะใหญ่ 
เนื้อที่ 3,750 ไร่ 
จำนวนครัวเรือน 253 ครัวเรือน 
จำนวนประชากรทั้งสิ้น 1,098 คน แยกเป็น 
ชาย 556 คน 
หญิง 542 คน 

## พิกัดและอาณาเขต

**พิกัด**

ทิศเหนือ       ละติจูด   6.50    องศาเหนือ 12.07 ลิปดา

ทิศใต้           ละติจูด   6.49    องศาเหนือ 4.06   ลิปดา

ทิศตะวันออก ลองจิจูด 100.6  องศาตะวันออก 51.15 ลิปดา

ทิศตะวันตก   ลองจิจูด 100.5  องศาตะวันออก 49.30 ลิปดา

**อาณาเขต**
 
ทิศเหนือ       ติดต่อกับหมู่ที่ 12 ตำบลทุ่งนุ้ย

ทิศใต้           ติดต่อกับหมู่ที่ 9 ตำบลควนโดน

ทิศตะวันออก ติดต่อกับหมู่ที่ 3 ตำบลทุ่งนุ้ย

ทิศตะวันตก   ติดต่อกับหมู่ที่ 1,11 ตำบลทุ่งนุ้ย

## แหล่งข้อมูลอื่น
* www.masjidhidayah.com

หมวดหมู่:หมู่บ้านในตำบลทุ่งนุ้ย 
หมวดหมู่:หมู่บ้านในจังหวัดสตูล
ขุนกระบี่ ผีระบาด

**ขุนกระบี่ ผีระบาด** (SARS Wars) เป็นภาพยนตร์เกี่ยวกับซอมบี้ เรื่องแรกในประเทศไทย เป็นเรื่องของเชื้อไวรัสสายพันธุ์สมมติ Zars 4 ระบาดมาถึงประเทศไทยซึ่งทำให้คนกลายเป็นซอมบี้ แหล่งของการระบาดเริ่มจากดพาร์ทเมนต์แห่งหนึ่งในกรุงเทพมหานคร ซึ่งเป็นที่หลบภัยของแก๊งลักพาตัวเด็กวัยรุ่น โดยจะมีนักรบที่ชำนาญการใช้ดาบมาช่วยเหลือ

## แหล่งข้อมูลอื่น
* เว็บไซต์ของขุนกระบี่ ผีระบาด 
* 

หมวดหมู่:ภาพยนตร์ไทยที่ออกฉายในปี พ.ศ. 2547
หมวดหมู่:ภาพยนตร์สยองขวัญไทย
หมวดหมู่:ภาพยนตร์ที่กำกับโดย ทวีวัฒน์ วันทา
หมวดหมู่:ภาพยนตร์ภาษาไทย
หมวดหมู่:ภาพยนตร์ตลกสยองขวัญไทย
เจ้าจอมมารดาอ่อน ในรัชกาลที่ 5

**เจ้าจอมมารดาอ่อน** (19 กุมภาพันธ์ พ.ศ. 2411 - 29 มกราคม พ.ศ. 2512) พระสนมเอกในพระบาทสมเด็จพระจุลจอมเกล้าเจ้าอยู่หัว พระมารดาในพระเจ้าบรมวงศ์เธอ พระองค์เจ้าอรประพันธ์รำไพ และพระเจ้าบรมวงศ์เธอ พระองค์เจ้าอดิสัยสุริยาภา และยังมีพระเจ้าลูกเธอที่ตกพระโลหิต ยังไม่เป็นพระองค์ อีก 2 พระองค์

## ประวัติ
เจ้าจอมมารดาอ่อน เกิดในสมัยรัชกาลที่ 4 เมื่อวันพุธ แรม 11 ค่ำ เดือนยี่ ปีเถาะ ตรงกับวันที่ 19 กุมภาพันธ์ พ.ศ. 2410 (ปัจจุบันคือ พ.ศ. 2411) เป็นบุตรคนที่ 4 ในจำนวน 14 คน ของเจ้าพระยาสุรพันธ์พิสุทธิ์ (เทศ บุนนาค) ที่เกิดกับท่านผู้หญิงอู่ (สกุลเดิม วงศาโรจน์) มีพี่น้องร่วมบิดาทั้งสิ้น 62 คน โดยในจำนวนนี้ มี 5 คน ที่เกิดจากท่านผู้หญิงอู่ และได้รับราชการเป็นเจ้าจอมในรัชกาลที่ 5 คือ เจ้าจอมมารดาอ่อน เจ้าจอมเอี่ยม เจ้าจอมเอิบ เจ้าจอมอาบ และเจ้าจอมเอื้อน ทั้งหมดเป็นที่รู้จักในนาม**[[เจ้าจอมก๊กออ]]**

เจ้าจอมมารดาอ่อนเป็นหลานของสมเด็จเจ้าพระยาบรมมหาประยูรวงศ์ (ดิศ บุนนาค) หรือ สมเด็จเจ้าพระยาองค์ใหญ่ นามเดิม ดิศ บุนนาค ผู้สำเร็จราชการแผ่นดินในรัชกาลพระบาทสมเด็จพระจอมเกล้าเจ้าอยู่หัว ดำรงตำแหน่งเป็นเจ้าพระยาพระคลังในรัชกาลที่ 2 และรัชกาลที่ 3 เป็นบิดาของสมเด็จเจ้าพระยาบรมมหาศรีสุริยวงศ์ (ช่วง บุนนาค) เจ้าพระยาทิพากรวงศ์มหาโกษาธิบดี (ขำ บุนนาค) ฯลฯ เป็นผู้มีบทบาทในการต่างประเทศของสยามในรัชกาลที่ 3 

เมื่อเจ้าจอมมารดาอ่อนอายุได้ 12 ปี ได้เข้าร่วมขบวนแห่โสกันต์ของพระเจ้าบรมวงศ์เธอ กรมขุนสุพรรณภาควดี พระราชธิดาในพระบาทสมเด็จพระจุลจอมเกล้าเจ้าอยู่หัว กับเจ้าคุณพระประยูรวงศ์ (เจ้าคุณจอมมารดาแพ) ผู้เป็นหัวหน้าพระสนมทั้งปวง และได้รับการฝากฝังโดย สมเด็จเจ้าพระยาบรมมหาศรีสุริยวงศ์ (ช่วง บุนนาค) ผู้มีศักดิ์เป็นลุง ให้อยู่กับเจ้าคุณพระประยูรวงศ์ มีหน้าที่ช่วยตั้งเครื่องเสวย และได้ถวายตัวเป็นพระสนม เมื่อ พ.ศ. 2427 เมื่ออายุ 17 ปี

เจ้าจอมมารดาอ่อน พร้อมด้วยน้อง ๆ ทั้งสี่คน ในกลุ่มเจ้าจอมก๊กออ และพระราชธิดาทั้งสอง ได้ตามเสด็จพระบาทสมเด็จพระจุลจอมเกล้าเจ้าอยู่หัว ถวายงานใกล้ชิดพระองค์อยู่เสมอ ไม่ว่าจะเป็นเมื่อครั้งประทับที่พระบรมมหาราชวัง หรือเมื่อเสด็จไปประทับที่พระราชวังดุสิต พระที่นั่งวิมานเมฆ  หรือเมื่อครั้งเสด็จแปรพระราชฐาน ประพาสหัวเมืองเหนือ เมื่อ พ.ศ. 2444  หรือไปประทับที่พระราชวังบางปะอิน เมื่อ พ.ศ. 2445 และเสด็จประพาสต้นเมื่อ พ.ศ. 2447

เมื่อพระบาทสมเด็จพระจุลจอมเกล้าเจ้าอยู่หัวเสด็จสวรรคต เจ้าจอมมารดาอ่อน และพระราชธิดา ได้ประทับอยู่ที่ตำหนักในวังสวนสุนันทา ต่อมาภายหลังการเปลี่ยนแปลงการปกครอง พ.ศ. 2475 ได้ย้ายมาอยู่ที่ตำหนักสร้างใหม่ริมคลองสามเสน กับถนนราชสีมา สร้างบนที่ดินพระราชทานแก่เจ้าจอมก๊กออ เรียกว่า "สวนนอก"  ตำหนักนี้เรียกว่า วังสวนปาริจฉัตก์

เจ้าจอมมารดาอ่อน ถึงแก่อสัญกรรมเมื่อวันที่ 29 มกราคม พ.ศ. 2512 ในสมัยรัชกาลที่ 9 สิริอายุ 100 ปี โดย พระบาทสมเด็จพระมหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จพระราชดำเนินไปในการพระราชทานเพลิงศพ ณ เมรุหลวงหน้าพลับพลาอิสริยาภรณ์ วัดเทพศิรินทราวาสราชวรวิหาร เมื่อวันเสาร์ที่ 22 มีนาคม พ.ศ. 2512 

## เครื่องราชอิสริยาภรณ์

## พงศาวลี




## อ้างอิง

*
*

หมวดหมู่:พระภรรยาในรัชกาลที่ 5
หมวดหมู่:สกุลบุนนาค
หมวดหมู่:เจ้าจอมมารดา
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ ภ.ป.ร.2‎
หมวดหมู่:ชาวไทยที่มีอายุเกิน 100 ปี
หมวดหมู่:บุคคลจากจังหวัดเพชรบุรี
หมวดหมู่:ผู้ได้รับเหรียญรัตนาภรณ์ จ.ป.ร.2‎
หมวดหมู่:บุคคลในยุครัชกาลที่ 9
อิทอริค็อกสิบ

**อิทอริค็อกสิบ**(Etoricoxib) เป็นยาบรรเทาอาการข้ออักเสบและมีฤทธิ์แก้ปวดที่เรียกกันว่ากลุ่ม โคซิบ(Coxib)
มีความจำเพาะสูงในการออกฤทธิ์ยับยั้งการทำงานของ cyclooxygenase-2(COX-2)

อิทอริค็อกสิบ มีชื่อทางการค้าเช่น Arcoxia ของบริษัท Merck & Co., Inc ใช้ในการรักษา 
* โรคข้อเสื่อม(osteoarthritis) โรคข้ออักเสบรูมาตอยด์(rheumatoid arthritis) ทั้งชนิดเฉียบพลันและเรื้อรัง
* อาการอักเสบจากเก๊าท์(gouty arthritis) ชนิดเฉียบพลัน
* บรรเทาอาการปวดกระดูกและกล้ามเนื้อชนิดเรื้อรัง
* บรรเทาอาการปวดเฉียบพลันที่เกี่ยวข้องกับทันตศัลยกรรม
* บรรเทาอาการปวดประจำเดือน

หมวดหมู่:ยา
เจ้าจอมเอิบ ในรัชกาลที่ 5

**เจ้าจอมเอิบ ในรัชกาลที่ 5 ** (สกุลเดิม บุนนาค) (22 เมษายน พ.ศ. 2422 - 11 สิงหาคม พ.ศ. 2487) เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว  เป็นหนึ่งในเจ้าจอมก๊กออที่ทรงโปรดปรานเป็นพิเศษ

เจ้าจอมเอิบ เกิดในสมัยรัชกาลที่ 5 เมื่อที่ 22 เมษายน พ.ศ. 2422 เป็นบุตรคนที่ 11 ในจำนวน 14 คน ของเจ้าพระยาสุรพันธ์พิสุทธิ์ (เทศ บุนนาค) ที่เกิดกับท่านผู้หญิงอู่  มีพี่น้องร่วมบิดาทั้งสิ้น 62 คน  โดยในจำนวนนี้ มี 5 คน ที่เกิดจากท่านผู้หญิงอู่(สกุลเดิม วงศาโรจน์) และได้เป็นเจ้าจอมในรัชกาลที่ 5 คือ เจ้าจอมมารดาอ่อน เจ้าจอมเอี่ยม เจ้าจอมเอิบ  เจ้าจอมอาบ และเจ้าจอมเอื้อน  

เจ้าจอมเอิบเข้าถวายตัวรับราชการฝ่ายในเมื่อ พ.ศ. 2434 เมื่ออายุได้ 12 ปี  เนื่องจากเจ้าจอมเอิบนั้นเป็นผู้ที่มีสิริโฉมงดงาม กล่าวกันว่าท่านเจ้าจอมเอิบนั้นมีคุณสมบัติตรงตามตำราหญิงงามอันเป็นที่นิยมแห่งยุคสมัยนั้นทีเดียว กล่าวคือที่หน้าตาที่อ่อนหวาน งดงามเยือกเย็น กล่าวกันอีกว่าท่อนแขนของท่านเจ้าจอมเอิบ นั้นงดงามกลมกลึง ราวกับลำเทียน เนื่องจากท่านเป็นคนที่มีรูปร่างไม่ผอมไป หรืออ้วนเกินไป หากแต่อวบและมีน้ำมีนวล กล่าวโดยสรุปคือ ท่านเจ้าจอมเอิบนั้น มีความงามแห่งรูปโฉม และกิริยาที่สอดคล้องกับความนิยมในสมัยนั้นเป็นอย่างมาก จึงเป็นที่โปรดปรานของพระบาทสมเด็จพระจุลจอมเกล้าเจ้าอยู่หัวเป็นพิเศษ ได้ตามเสด็จไปแปรพระราชฐาน ประพาสหัวเมืองเหนือ เมื่อ พ.ศ. 2444 หรือไปประทับที่พระราชวังบางปะอิน เมื่อ พ.ศ. 2445 และเสด็จประพาสต้นเมื่อ พ.ศ. 2447  เป็นผู้ถวายงานอย่างใกล้ชิด จนกระทั่งสิ้นรัชกาล เช่นเดียวกับเจ้าจอมเอี่ยม ผู้เป็นพี่สาวแท้ ๆ

เจ้าจอมเอิบ มีความสามารถในการใช้กล้องถ่ายภาพ สามารถถ่ายภาพ และล้างรูปได้ด้วยตัวเอง เป็นช่างภาพสมัครเล่นในราชสำนัก ซึ่งได้ถ่ายภาพพระบรมฉายาลักษณ์ พระบาทสมเด็จพระเจ้าอยู่หัว และพระฉายาลักษณ์ของเจ้านายหลายพระองค์

เมื่อพระบาทสมเด็จพระจุลจอมเกล้าเจ้าอยู่หัวเสด็จสวรรคต เจ้าจอมเอิบได้พำนักอยู่ที่ตำหนักในวังสวนสุนันทา ต่อมาภายหลังการเปลี่ยนแปลงการปกครอง พ.ศ. 2475 ได้ย้ายไปมาอยู่ที่เรือนสร้างใหม่ริมคลองสามเสน กับถนนสามเสน  โดยท่านได้สร้างบนที่ดินพระราชทานแก่เจ้าจอมก๊กออ (รวมทั้งตัวท่านด้วย) ต่างได้รับพระราชทานกันคนละแปลง เป็นสัดส่วน เรียกว่า "สวนนอก" แต่ละสวนจะมีชื่อเรียกต่าง ๆ กันไป วังของเสด็จพระองค์หญิงทั้งสองพระองค์พระราชธิดาในท่านเจ้าจอมมารดาอ่อนนั้น มีชื่อเรียกอย่างเป็นทางการว่า วังสวนปาริจฉัตก์ หรือ สวนท่านอ่อน ส่วนที่เป็นของท่านเจ้าจอมน้อง ๆ ทั้งสี่ท่านที่เหลือ ก็เรียกว่า สวนท่านเอิบ สวนท่านอาบ สวนท่านเอื้อน และสวนท่านเอี่ยม ตามลำดับ

เจ้าจอมเอิบ ในรัชกาลที่ ๕ ถึงแก่อนิจกรรมเมื่อวันที่ 11 สิงหาคม พ.ศ. 2487 ที่บ้านราชบูรณะ สิริอายุ 65 ปี

## เครื่องราชอิสริยาภรณ์

## พงศาวลี




## อ้างอิง

*
*

*

หมวดหมู่:พระภรรยาในรัชกาลที่ 5
หมวดหมู่:สกุลบุนนาค
หมวดหมู่:เจ้าจอม
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:นักถ่ายภาพชาวไทย
หมวดหมู่:บุคคลจากจังหวัดเพชรบุรี
เจ้าจอมอาบ ในรัชกาลที่ 5

**เจ้าจอมอาบ บุนนาค** ท.จ. (20 กุมภาพันธ์ พ.ศ. 2424 - 22 พฤศจิกายน พ.ศ. 2504) เป็นเจ้าจอมในพระบาทสมเด็จพระจุลจอมเกล้าเจ้าอยู่หัว เป็นหนึ่งในเจ้าจอมก๊กออ

เจ้าจอมอาบ เกิดที่จังหวัดเพชรบุรี เมื่อวันจันทร์ ขึ้น 3 ค่ำ เดือน 3 ปีมะเส็ง ตรงกับวันที่ 20 กุมภาพันธ์ พ.ศ. 2424 เป็นบุตรคนที่ 12 ในจำนวน 14 คน ของเจ้าพระยาสุรพันธ์พิสุทธิ์ (เทศ บุนนาค) ที่เกิดกับท่านผู้หญิงอู่ มีพี่น้องร่วมบิดาทั้งสิ้น 62 คน โดยในจำนวนนี้ มี 5 คน ที่เกิดจากท่านผู้หญิงอู่ (สกุลเดิม: วงศาโรจน์) และได้เป็นเจ้าจอมในรัชกาลที่ 5 คือ เจ้าจอมมารดาอ่อน เจ้าจอมเอี่ยม เจ้าจอมเอิบ เจ้าจอมอาบ และเจ้าจอมเอื้อน  

เมื่อเจ้าจอมอาบอายุได้ 10 ปี ได้เข้ากรุงเทพ เพื่อร่วมขบวนแห่โสกันต์ของสมเด็จพระเจ้าลูกยาเธอ เจ้าฟ้าบริพัตรสุขุมพันธุ์ เมื่อ พ.ศ. 2434 และเข้าถวายตัวรับราชการฝ่ายในเมื่อ พ.ศ. 2438 เมื่ออายุได้ 14 ปี มีหน้าที่ถวายงานรับใช้พระบาทสมเด็จพระจุลจอมเกล้าเจ้าอยู่หัว ร่วมกับเจ้าจอมเอิบ และเจ้าจอมเอื้อน

เมื่อพระบาทสมเด็จพระจุลจอมเกล้าเจ้าอยู่หัวเสด็จสวรรคต เจ้าจอมอาบได้พำนักอยู่ที่ตำหนักในวังสวนสุนันทา ต่อมาภายหลังการเปลี่ยนแปลงการปกครอง พ.ศ. 2475 ได้ย้ายไปมาอยู่ที่เรือนสร้างใหม่ริมคลองสามเสน สร้างบนที่ดินพระราชทานแก่เจ้าจอมก๊กกออ ที่เรียกว่า "สวนนอก" ริมถนนสุโขทัย ติดกับสวนของเจ้าจอมเอิบและสวนเจ้าจอมเอื้อน ปัจจุบันคือ สำนักเลขาธิการสภาการศึกษา 
ต่อมาภายหลัง ท่านเจ้าจอมอาบ ได้ย้ายไปพำนักอยู่ด้วยกันกับพระเจ้าบรมวงศ์เธอ พระองค์เจ้าอาทรทิพยนิภา หรือเสด็จพระองค์อาทรฯ ซึ่งเป็นพระราชธิดาในรัชกาลที่ 5 ประสูติแต่เจ้าจอมมารดาชุ่ม ซึ่งทรงถูกพระอัธยาศัยกันกับท่านเจ้าจอม ท่านเจ้าจอมจึงย้ายไปพำนักอยู่ด้วยกันกับเสด็จพระองค์อาทรฯ ที่ตำหนักทิพย์ ส่วนเรือนของท่านเอง ที่สร้างในที่พระราชทานใกล้ ๆ กับเรือนของเจ้าจอมพี่น้องของท่านนั้น ท่านยกเป็นมรดกให้กับหลานที่ท่านเลี้ยงมาตั้งแต่เล็กไปเลยก่อนที่จะย้ายมาพำนักที่ตำหนักทิพย์เป็นการถาวร จนกระทั่งเสด็จพระองค์อาทรฯ สิ้นพระชนม์ในปี 2501 ท่านเจ้าจอมอาบเป็นผู้ดูแลเตรียมงานพระศพจนลุล่วงไปด้วยดี และท่านก็ยังคงพำนักอยู่ ณ ตำหนักทิพย์ต่อมา

ท่านเจ้าจอมอาบ ถึงแก่อนิจกรรมเมื่อวันที่ 22 พฤศจิกายน พ.ศ. 2504 ด้วยอาการหัวใจวาย ที่โรงพยาบาลศิริราช สิริอายุ 80 ปี

## เครื่องราชอิสริยาภรณ์
* 

## พงศาวลี




## อ้างอิง
*
*

หมวดหมู่:พระภรรยาในรัชกาลที่ 5
หมวดหมู่:สกุลบุนนาค
หมวดหมู่:เจ้าจอม
หมวดหมู่:บุคคลจากจังหวัดเพชรบุรี
เจ้าจอมเอื้อน ในรัชกาลที่ 5

**เจ้าจอมเอื้อน** (พ.ศ. 2430 - 11 พฤษภาคม พ.ศ. 2470)  เจ้าจอมพระสนมเอกในพระบาทสมเด็จพระจุลจอมเกล้าเจ้าอยู่หัว  เป็นเจ้าจอมคนสุดท้องในเจ้าจอมก๊กออจากสกุลบุนนาค

## ประวัติ
เจ้าจอมเอื้อน เกิดที่จังหวัดเพชรบุรี เมื่อวันศุกร์ พ.ศ. 2430 เป็นธิดาคนสุดท้องในจำนวน 14 คน ของเจ้าพระยาสุรพันธ์พิสุทธิ์ (เทศ บุนนาค) ที่เกิดกับท่านผู้หญิงอู่ (สกุลเดิม วงศาโรจน์)  มีพี่น้องร่วมบิดาทั้งสิ้น 62 คน  โดยในจำนวนนี้ มี 5 คน ที่เกิดจากท่านผู้หญิงอู่ และได้เป็นเจ้าจอมในรัชกาลที่ 5 คือ เจ้าจอมมารดาอ่อน เจ้าจอมเอี่ยม เจ้าจอมเอิบ เจ้าจอมอาบ และเจ้าจอมเอื้อน  

เนื่องจากเจ้าจอมเอื้อนเป็นธิดาคนสุดท้อง เป็นที่รักใคร่ของเจ้าพระยาสุรพันธ์พิสุทธิ์และท่านผู้หญิงอู่ และตั้งใจเลี้ยงดู ไม่ถวายตัวเข้าวังเช่นเดียวกับพี่ ๆ  แต่แล้วเมื่อวันที่ 24 กรกฎาคม ร.ศ. 123 (พ.ศ. 2447)  พระบาทสมเด็จพระจุลจอมเกล้าเจ้าอยู่หัว ได้เสด็จประพาสเมืองเพชรบุรีทางชลมารค และเสด็จไปยังจวนของเจ้าพระยาสุรพันธ์พิสุทธิ์ และทรงพบกับเจ้าจอมเอื้อน ซึ่งขณะนั้นอายุได้ 17 ปี ทรงพอพระทัยในรูปโฉมที่งามพิลาส หลังจากนั้นเจ้าพระยาสุรพันธ์พิสุทธิ์ ท่านบิดา ได้นำตัวธิดาคนสุดท้อง ที่ตั้งใจจะให้อยู่ใกล้ชิด เข้าถวายตัวรับใช้ในราชการฝ่ายใน เป็นที่โปรดปรานของพระบาทสมเด็จพระจุลจอมเกล้าเจ้าอยู่หัว

เจ้าจอมเอื้อน เป็นผู้มีฝีมือในการถ่ายภาพ และมีความสามารถในการล้างรูป เช่นเดียวกับเจ้าจอมเอิบผู้พี่ อีกทั้งยังมีความสามารถในการเล่นไวโอลิน
 
เมื่อพระบาทสมเด็จพระจุลจอมเกล้าเจ้าอยู่หัวเสด็จสวรรคต เจ้าจอมอาบได้พำนักอยู่ที่ตำหนักในวังสวนสุนันทา  ปัจจุบันอาคารนี้มีชื่อว่า "ตึกเอื้อนอาชว์แถมถวัลย์" ภายในมหาวิทยาลัยราชภัฏสวนสุนันทา ต่อมาได้ย้ายไปมาอยู่ที่เรือนสร้างใหม่ริมคลองสามเสน   สร้างบนที่ดินพระราชทานแก่เจ้าจอมก๊กกออ ที่เรียกว่า "สวนนอก"  ระหว่างเรือนเจ้าจอมเอี่ยม กับเรือนเจ้าจอมอาบ  เรือนหลังนี้เป็นไม้สักทั้งหลัง ที่หน้าจั่วมีลายฉลุไม้งดงามมาก แต่ปัจจุบันถูกรื้อแล้ว

เจ้าจอมเอื้อน ป่วยเป็นโรคหัวใจพิการ ถึงแก่อนิจกรรมที่เรือนในสวนสุนันทา เมื่อวันที่ 11 พฤษภาคม พ.ศ. 2470 เวลา 22:00 น. สิริอายุ 40 ปี ได้รับพระราชทานหีบทองประกอบศพ ฉัตรเบญจา 4 คัน ตั้งศพบำเพ็ญกุศลที่บ้านสวนนอก ถนนศุโขทัย

## เครื่องราชอิสริยาภรณ์

* 
* 

## สถานที่อันเกี่ยวกับนาม
* *[[สถานีเอื้อน อนามัย]]* จังหวัดเพชรบุรี  (โรงพยาบาลแห่งแรกในเพชรบุรี)

## พงศาวลี




## อ้างอิง

*
*

*

หมวดหมู่:พระภรรยาในรัชกาลที่ 5
หมวดหมู่:สกุลบุนนาค
หมวดหมู่:เจ้าจอม
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเหรียญรัตนาภรณ์ จ.ป.ร.2‎
หมวดหมู่:ผู้ได้รับเหรียญรัตนาภรณ์ ว.ป.ร.3
หมวดหมู่:นักถ่ายภาพชาวไทย
หมวดหมู่:บุคคลจากจังหวัดเพชรบุรี
หมวดหมู่:เสียชีวิตจากภาวะหัวใจล้มเหลว
เซร์ฆิโอ ราโมส

**เซร์ฆิโอ ราโมส การ์ซิอา** (, ; เกิด 30 มีนาคม ค.ศ. 1986) เป็นนักฟุตบอลชาวสเปน โดยล่าสุดลงเล่นในตำแหน่งกองหลังให้กับมอนเทอร์เรย์ ลีกสูงสุดของเม็กซิโก

ในตอนเด็กเขาได้รับการสนับสนุนจากมารดาโดยให้ฝึกหัดฟุตบอล เริ่มจากเข้าสโมสรฟุตบอลกามัส ซึ่งได้รับกำลังใจจากครอบครัวทุกนัด จากนั้นราโมสย้ายสู่ทีมเยาวชนเซบิยา เล่นตำแหน่งแบ็กขวา ทำหน้าที่ทั้งเกมรับเกมรุกดีเยี่ยมจนเข้าตาหลายทีม จนได้ลงเล่นเซบิยาชุดใหญ่ แต่อยู่ได้ 2 ฤดูกาล เรอัลมาดริดก็ดึงไปด้วยค่าตัว 27 ล้านยูโร ในช่วงฤดูร้อนปี 2005 เขารับตำแหน่งเป็นนักเตะดาวรุ่งค่าตัวแพงเป็นอันดับ 2 รองจากเวย์น รูนีย์

เขาสวมเสื้อเบอร์ 4 เบอร์เดียวกับอิเอร์โร อดีตกัปตันมาดริด ประตูแรกอยู่ในเกมที่พบโอลิมเปียโกส 1 ประตูของทีมได้ หลังจากนั้นก็พ่ายให้โอลิมเปียโกสไป 2-1 สำหรับทีมชาติ เขาลงสนามฟุตบอลโลก 2006 โดยก่อนหน้านั้นคว้ารางวัลผู้เล่นดาวรุ่งยอดเยี่ยม 2004-2005

ราโมสชอบทำงานกุศล เขาเคยถ่ายนิตยสารภาพนู้ดเมื่อครั้งวันเกิดอายุ 19 ปี โดยนำเงินค่าตัวช่วยผู้ประสบภัยสึนามิ และเขาสักชื่อคนในครอบครัวที่ข้อมือขวา เพื่อเตือนใจว่าได้ดีมาเพราะครอบครัว

## ผลงาน

### เรอัลมาดริด
ราโมสเป็นผู้เล่นที่สามารถเล่นลูกกลางอากาศได้ดี และเป็นกองหลังที่ยิงประตูได้มากที่สุดในทีมคนหนึ่ง 

#### 2013-2014
ราโมสเป็นผู้เล่นที่ยิงประตูบาเยิร์นมิวนิกได้ถึงสองประตูในรอบรองชนะเลิศยูฟ่าแชมเปียนส์ลีก และเป็นคนโหม่งตีเสมออัตเลติโกเดมาดริดในรอบชิงชนะเลิศยูฟ่าแชมเปียนส์ลีก ในช่วงทดเวลาบาดเจ็บนาทีสุดท้าย

## รางวัลเกียรติยศ
#### เรอัลมาดริด
* ยูฟ่าซูเปอร์คัพ: 2014
*ยูฟ่าแชมเปียนส์ลีก 2013–2014, 2015–2016, 2016–2017, 2017–2018
*ลาลิกา 2006–2007, 2007–2008, 2011–2012, 2016–2017

## ผลงานเพลง

## หมายเหตุ

## อ้างอิง

## แหล่งข้อมูลอื่น

* 
* Profile  at the Sevilla FC website
* 
* 
* 
* National team data at BDFutbol
* 

หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นเซบิยาอัตเลติโก
หมวดหมู่:ผู้เล่นสโมสรฟุตบอลเซบิยา
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในลาลิกา
หมวดหมู่:บุคคลจากเซบิยา
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:กองหลังฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
อารียา พรอพเพอร์ตี้

**บริษัท อารียา พรอพเพอร์ตี้ จำกัด (มหาชน)** บริษัทประกอบธุรกิจด้านอสังหาริมทรัพย์ที่อยู่อาศัย ทั้งทาวน์โฮม บ้านเดี่ยว คอนโดมิเนียม วิลเลจทาวน์ โฮมออฟฟิศ และบ้านสั่งสร้างในเขตกรุงเทพมหานครและปริมณฑลของประเทศไทย

## ประวัติองค์กร
**บริษัท อารียา พรอพเพอร์ตี้ จำกัด (มหาชน)** ()ชื่อย่อ:A) อารียา พรอพเพอร์ตี้ประกอบธุรกิจพัฒนาอสังหาริมทรัพย์ เริ่มก่อตั้งขึ้นในวันที่ 20 มกราคม พ.ศ. 2543 โดยมีชื่อเดิมว่า บริษัท อารียาค้าวัสดุ จำกัด ซึ่งเป็นบริษัทรับพัฒนาธุรกิจโครงการก่อสร้างโครงการต่างๆ ต่อมาในวันที่ 29 ธันวาคม พ.ศ. 2546 บริษัทได้เข้าจดทะเบียนเป็นบริษัทมหาชน และเมื่อวันที่ 1 เมษายน พ.ศ. 2547 บริษัทได้นำหุ้นเข้าจดทะเบียน ในตลาดหลักทรัพย์แห่งประเทศไทย 

ปัจจุบัน บริษัท อารียา พรอพเพอร์ตี้ จำกัด (มหาชน) ได้ดำเนินการพัฒนาโครงการที่อยู่อาศัยอย่างเต็มรูปแบบ โดยแบ่งโครงการเป็น 3 ประเภท ดังนี้

* โครงการบ้านเดี่ยว
* โครงการทาวน์โฮม
* โครงการคอนโดมิเนียม
นอกจากนี้ บริษัท อารียา พรอพเพอร์ตี้ จำกัด (มหาชน) ยังได้เริ่มพัฒนาโครงการคอมมูนิตี้มอลล์โครงการรับเหมาก่อสร้างทั้งแบบค้าส่ง และค้าปลีก

## การดำเนินงานและผลงานขององค์กร

### กลุ่มธุรกิจในเครือขององค์กร
บริษัท อารียา พรอพเพอร์ตี้ จำกัด (มหาชน) และบริษัทในเครือต่างๆ สามารถแบ่งตามกลุ่มธุรกิจได้เป็น 5 ประเภทหลัก ดังนี้
*1.การพัฒนาโครงการเกี่ยวกับอสังหาริมทรัพย์
*2.การพัฒนาโครงการเกี่ยวกับอสังหาริมทรัพย์ และการจัดการสินทรัพย์
*3.การบริการหลังการขายเพื่อธุรกิจอสังหาริมทรัพย์
*4.บริการรับเหมาก่อสร้างโครงการ
*5.ธุรกิจค้าปลีก

### รายนามคณะกรรมการบริษัท
ณ วันที่ 31 ธันวาคม 2557 คณะกรรมการบริษัท มีจำนวนทั้งสิ้น 7 คน ประกอบด้วย
*1.นายวิศิษฎ์ เลาหพูนรังษี	ประธานกรรมการและกรรมการผู้จัดการ
*2.นางนิภาพัฒน์ โรมรัตนพันธ์	กรรมการ
*3.นายทัน เทียนสุวรรณ		กรรมการ
*4.นายวิวัฒน์ เลาหพูนรังสี	กรรมการ
*5.นายวันชัย ตันติกุล	กรรมการอิสระ และประธานกรรมการ
*6.นายปรีชา บุณยกิดา		กรรมการอิสระ
*7.นายสมพล เทียนสุวรรณ	กรรมการอิสระ

## อ้างอิง

*http://www.areeya.co.th/Company_Profile.php 
*http://www.microsoft.com/thailand/casestudy/property/areeya/
*http://www.trisrating.com/en/areeya-property-plc/3523-areeya130115.html 
*http://www.settrade.com/C04_03_stock_companyhighlight_p1.jsp?txtSymbol=A&ssoPageId=12&selectPage=3 
*http://www.areeya.co.th/Vision_Mission.php 

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2543
หมวดหมู่:บริษัทอสังหาริมทรัพย์ของไทย
หมวดหมู่:บริษัทที่ตั้งอยู่ในกรุงเทพมหานคร
เมทาโปรแกรมมิง

**เมทาโปรแกรมมิง** () คือเทคนิคการเขียนโปรแกรมคอมพิวเตอร์ ซึ่งจะทำงานโดยเขียนหรือจัดการโปรแกรมอื่น (หรือโปรแกรมของตัวเอง) เสมือนข้อมูลของโปรแกรม หรือสร้างงานบางส่วนขณะแปลโปรแกรมแล้วเติมเต็มงานที่เหลือขณะโปรแกรมทำงาน ในหลายกรณี เมทาโปรแกรมมิงช่วยให้โปรแกรมเมอร์สามารถประหยัดเวลาในการเขียนรหัสต้นฉบับที่เหมือนๆ กันจำนวนมากแทนที่จะเขียนทั้งหมดเองด้วยมือ อาจเรียกได้ว่าเป็นการทำงานแบบ "โปรแกรมที่เขียนโปรแกรม"

ภาษาที่ใช้เขียน **เมทาโปรแกรม** (metaprogram) จะถูกเรียกว่าอภิภาษา (metalanguage) และภาษาที่ถูกโปรแกรมจัดการจะเรียกว่าภาษาจุดหมาย (object language) ความสามารถของภาษาที่เป็นอภิภาษาภายในภาษาเดียวกันได้ เรียกว่าสมบัติสะท้อนของภาษาโปรแกรม (reflection/reflexivity) ซึ่งสมบัติสะท้อนเป็นคุณลักษณะหนึ่งของภาษาที่จะนำไปสู่เมทาโปรแกรมมิงได้สะดวกยิ่งขึ้น

เมทาโปรแกรมมิงมักจะมีแนวทางการเขียนหนึ่งในสองทาง ทางแรกคือการเปิดเผยโครงสร้างภายในของเอนจินขณะทำงานไปเป็นรหัสต้นฉบับผ่านทางเอพีไอ ทางที่สองคือการจัดการนิพจน์สตริงที่รวมคำสั่งไปเป็นรหัสต้นฉบับแบบพลวัต

## ตัวอย่าง
ตัวอย่างต่อไปนี้เป็นเมทาโปรแกรมที่เขียนขึ้นใน bash

```bash
#!/bin/bash
# metaprogram
echo '#!/bin/bash' >program
for ((I=1; I<=992; I++)) do
    echo "echo $I" >>program
done
chmod +x program
```


สคริปต์ (หรือโปรแกรม) ข้างต้นจะสร้างสคริปต์ขึ้นมาใหม่จำนวน 993 บรรทัด เก็บไว้ในแฟ้มชื่อ "program" ซึ่งจะทำงานเป็นการพิมพ์ค่า 1 ถึง 992 ออกมา นี่เป็นเพียงตัวอย่างหนึ่งของการใช้รหัสเพื่อเขียนรหัสจำนวนมาก ไม่ใช่แนวทางที่เหมาะสมที่สุดสำหรับการพิมพ์รายชื่อจำนวน ถึงอย่างไรก็ตาม โปรแกรมเมอร์สามารถเขียนและสั่งให้เมทาโปรแกรมทำงาน และจะได้รหัสต้นฉบับเป็นจำนวนหลายพันบรรทัดภายในไม่กี่นาที

ถ้าหากโปรแกรมสามารถถูกปรับแต่งในขณะทำงานได้ (เช่น ภาษาลิสป์ ภาษาไพทอน ภาษาสมอลล์ทอล์ก ภาษารูบี ภาษาพีเอชพี ภาษาเพิร์ล และจาวาสคริปต์) เทคนิคเมทาโปรแกรมมิงจะสามารถทำงานได้ทันทีโดยไม่ต้องสร้างรหัสต้นฉบับด้วยซ้ำไป แต่ก็ไม่ใช่ว่าทุกภาษาจะทำเช่นนี้ได้

ตัวอย่างหนึ่งของเครื่องมือเมทาโปรแกรมมิงที่เป็นที่รู้จักมากที่สุดก็คือคอมไพเลอร์ (compiler) ซึ่งช่วยให้โปรแกรมเมอร์เขียนโปรแกรมขนาดเล็กได้จากภาษาโปรแกรมระดับสูง เพื่อเขียนโปรแกรมภาษาเครื่องหรือภาษาแอสเซมบลีที่เทียบเท่ากัน คอมไพเลอร์จึงกลายเป็นเครื่องมือพื้นฐานสำหรับการเขียนโปรแกรม เนื่องจากการเขียนภาษาเครื่องลงไปโดยตรงนั้นไม่มีประสิทธิภาพเมื่อนำมาใช้งานจริง

อีกตัวอย่างหนึ่งของเครื่องมือเมทาโปรแกรมมิงก็คือ lex และ yacc ซึ่งเครื่องมือสองอย่างนี้ใช้สำหรับสร้างตัววิเคราะห์ศัพท์ (lexical analyzer) และตัวแจงส่วนของศัพท์ (lexical parser) สำหรับ yacc นั้นอาจเรียกได้ว่าเป็น "คอมไพเลอร์ของคอมไพเลอร์" คือเครื่องมือที่ใช้สำหรับสร้างเครื่องมือแปลภาษาระดับสูงให้เป็นภาษาเครื่อง

## ดูเพิ่ม
* การเขียนโปรแกรมอัตโนมัติ (automatic/generative programming)
* การเขียนโปรแกรมเชิงภาษา (language-oriented programming)
* รหัสดัดแปรตัวเอง (self-modifying code)

หมวดหมู่:แบบอย่างการเขียนโปรแกรม
อมตะ คอร์ปอเรชั่น

**บริษัท อมตะ คอร์ปอเรชัน จำกัด (มหาชน)** (; ) เป็นบริษัทมหาชนที่ดำเนินธุรกิจด้านการลงทุนและพัฒนาอสังหาริมทรัพย์ โดยมุ่งเน้นการพัฒนาโครงการนิคมอุตสาหกรรมโดยบริษัทมีนโยบายที่จะพัฒนาที่ดินพร้อมระบบสาธารณูปโภคที่จำเป็น และจัดการด้านนิคมอุตสาหกรรมชั้นนำของประเทศไทย เข้าซี้อขายครั้งแรกในตลาดหลักทรัพย์แห่งประเทศไทยเมื่อวันที่ 17 กรกฎาคม พ.ศ. 2540 

## ประวัติ
บริษัท อมตะ คอร์ปอเรชัน จำกัด (มหาชน) เดิมชื่อบริษัท บางปะกง อินดัสเตรียล ปาร์ค 2 จำกัด (มหาชน) ได้จดทะเบียนจัดตั้งเมื่อวันที่ 6 มีนาคม 2532 โดยมีวัตถุประสงค์เพื่อดำเนินธุรกิจค้าอสังหาริมทรัพย์ ในรูปของการพัฒนานิคมอุตสาหกรรมเพื่อขายให้แก่ผู้ประกอบการอุตสาหกรรม โดยได้จัดตั้งโครงการนิคมอุตสาหกรรมบางปะกง ปัจจุบันได้เปลี่ยนชื่อเป็น “นิคมอุตสาหกรรมอมตะนคร” เมื่อวันที่ 25 กุมภาพันธ์ 2541 ซึ่งจัดอยู่ในเขตส่งเสริมการลงทุนเขตที่ 2 โดยเป็นโครงการที่ดำเนินงานโดยภาคเอกชนร่วมกับการนิคมอุตสาหกรรมแห่งประเทศไทย บนเนื้อที่ประมาณ 23,000 ไร่ ตั้งอยู่ กม.ที่ 57 ถนนบางนา-ตราด ในเขตอำเภอเมือง และอำเภอพานทอง จังหวัดชลบุรี ปัจจุบันบริษัทมีนิคมอุตสาหกรรมอยู่ 3 แห่งได้แก่ อมตะนคร จังหวัดชลบุรี อมตะซิตี้ จังหวัดระยอง และ อมตะซิตี้ (เบียนฮหว่า) จังหวัดด่งนาย ประเทศเวียดนาม

## กลุ่มนิคมอุตสาหกรรม
อมตะ คอร์ปอเรชั่น บริหารจัดการนิคมอุตสาหกรรมไทย สองแห่งบนพื้นที่ชายฝั่งทะเลตะวันออก และ อีกหนึ่งแห่งในเวียดนาม
* **[[อมตะซิตี้ จังหวัดชลบุรี]] (เดิมชื่อบางปะกง 2 และ อมตะนคร)** : เป็นนิคมอุตสาหกรรมที่ใหญ่ที่สุดของบริษัท มีพื้นที่ 3,020 เฮกเตอร์ (18,873 ไร่ หรือ 7,459 เอเคอร์) ตั้งอยู่ในเขตส่งเสริมการลงทุนเขต 2 (BOI) ห่างจากกรุงเทพฯ 57 กิโลเมตร

* **[[อมตะซิตี้ จังหวัดระยอง]]** : มีพื้นที่ 1,603 เฮกเตอร์ (10,080 ไร่ หรือ 4,007 เอเคอร์) ตั้งอยู่ในเขตส่งเสริม การลงทุนเขต 3 (BOI) ห่างจากท่าเรือแหลมฉบัง  27 กิโลเมตร

* **[[อมตะซิตี้ (เบียนฮหว่า)]] [[จังหวัดด่งนาย]] [[ประเทศเวียดนาม]]** : ตั้งอยู่ใกล้เมืองโฮจิมินห์ เปิดดำเนินการเมื่อปี พ.ศ. 2537 มีพื้นที่กว่า 700 เฮกเตอร์ (4,375 ไร่ หรือ 1,750 เอเคอร์)

## กลุ่มสาธารณูปโภค
* บริษัท อมตะ บี. กริม เพาเวอร์ จำกัด - การผลิตกระแสไฟฟ้าและไอน้ำ
* บริษัท อมตะ วอเตอร์ จำกัด - ผลิตและจำหน่ายน้ำเพื่อใช้ในการอุตสาหกรรม บริโภค และอุปโภค
* บริษัท อมตะ จัดจำหน่ายก๊าซธรรมชาติ จำกัด - จัดจำหน่ายก๊าซธรรมชาติ
* 

## ผู้ถือหุ้นรายใหญ่
* ข้อมูล ณ วันที่ 9 มกราคม 2556 

## อ้างอิง

## แหล่งข้อมูลอื่น
* AMATA Corporation Public Company Limited 

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:ธุรกิจพัฒนาอสังหาริมทรัพย์
หมวดหมู่:บริษัทที่ก่อตั้งในปี พ.ศ. 2530
หมวดหมู่:นิคมอุตสาหกรรมในประเทศไทย
อาร์ ซี แอล

**บริษัท อาร์ ซี แอล จำกัด (มหาชน)** ก่อตั้งขึ้นเมื่อวันที่ 25 มิถุนายน พ.ศ. 2523 เป็นบริษัทที่ประกอบธุรกิจเรือเดินทะเล ประกอบกิจการรับขนส่งสินค้าทางทะเลระหว่างประเทศ โดยรับขนส่งสินค้าในระบบคอนเทนเนอร์ประเภทเรือ เพื่อนำไปขนถ่ายลงเรือใหญ่ที่สิงคโปร์ และเกาจุง (ไต้หวัน) และฮ่องกง บริษัทเข้าซื้อขายครั้งแรกในตลาดหลักทรัพย์แห่งประเทศไทยเมื่อวันที่ 9 ธันวาคม พ.ศ. 2531 และบริษัทฯจดทะเบียนแปลงสภาพเป็นบริษัทมหาชนจำกัด ณ กรมพัฒนาธุรกิจการค้า กระทรวงพาณิชย์ เมื่อวันที่ 11 มกราคม พ.ศ. 2536 ทะเบียนเลขที่ บมจ.76 ปัจจุบันทะเบียนบริษัทเลขที่ 0107536000021

คณะผู้บริหารของบริษัท มีดังต่อไปนี้ คือ นายจำลอง อติกุล เป็นประธานกรรมการ,
นายสุเมธ ตันธุวนิตย์ เป็นประธานกรรมการผู้จัดการ
และนายทวินโชค ตันธุวนิตย์ เป็นกรรมการผู้จัดการ

สำนักงานใหญ่ตั้งอยู่เลขที่ 127/35 อาคารปัญจธานีทาวเวอร์ ชั้น 30 ถ.พระราม 3 แขวงช่องนนทรี เขตยานนาวา กรุงเทพมหานคร 10120 โทรศัพท์ 0-2296-1096-7 โทรสาร 0-2296-1098            กลุ่มอุตสาหกรรม บริการ 

หมวดธุรกิจ ขนส่งและโลจิสติกส์ http://www.rclgroup.com

## อ้างอิง

## แหล่งข้อมูลอื่น

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:ธุรกิจขนส่งและโลจิสติกส์
ไทยสแตนเลย์การไฟฟ้า

**บริษัท ไทยสแตนเลย์การไฟฟ้า จำกัด (มหาชน)** (THAI STANLEY ELECTRIC PUBLIC COMPANY LIMITED) บริษัทได้ดำเนินธุรกิจผลิตและจำหน่ายหลอดไฟและอุปกรณ์ส่องสว่าง  สำหรับรถยนต์ รถจักรยานยนต์ และยานพาหนะอื่น บริษัทได้เข้าซื้อขายในตลาดหลักทรัพย์แห่งประเทศไทยครั้งแรกเมื่อวันที่ 10 พฤษภาคม พ.ศ. 2534

## อ้างอิง
* http://www.siamfn.com/siamfn/ism/ps_profile.jsp?iam=6EC2C57DCFACECF0B984E88609A0198D&security=stanly

หมวดหมู่:บริษัทจดทะเบียนในตลาดหลักทรัพย์แห่งประเทศไทย
อลูคอน

**บริษัท อลูคอน จำกัด (มหาชน)** หรือเรียกชื่อเต็มที่รู้จักกันดีที่มีชื่อเต็มคือ **บริษัท อะลูมิเนียมคอนเทนเนอร์ อินดัสตรี้ส์ จำกัด (มหาชน)** บริษัทประกอบกิจการอุตสาหกรรมบรรจุภัณฑ์อะลูมิเนียม และเป็นผู้ผลิตหลอดอะลูมิเนียมรายแรกในประเทศไทย เข้าซื้อขายครั้งแรกในตลาดหลักทรัพย์แห่งประเทศไทยเมื่อวันที่ 10 พฤศจิกายน พ.ศ. 2532 และบริษัทฯได้แปลงสภาพเป็นบริษัทมหาชนจำกัด ใช้ชื่อว่า **บริษัท อลูคอน จำกัด (มหาชน)** เมื่อวันที่ 27 พฤษภาคม พ.ศ. 2537 โดยมีนาย สมชาย อังสนันท์ เป็น ประธานกรรมการ และนาย ทะคะอะกิ ทาเคะอุจิ เป็น กรรมการผู้จัดการ โดยที่ตั้งของบริษัทและโรงงาน ตั้งอยู่ ณ เลขที่ 500 หมู่ 1 ซอยศิริคาม ถนนสุขุมวิท (ขาเข้ากรุงเทพฯ) ตำบลสำโรงเหนือ อำเมืองสมุทรปราการ จังหวัดสมุทรปราการ 10270 โทรศัพท์ 0-2398-0147 เว็บไซต์ www.alucon.th.com

## อ้างอิง
*http://www.siamfn.com/siamfn/ism/ps_profile.jsp?iam=6EC2C57DCFACECF0B984E88609A0198D&security=alucon
*http://www.alucon.th.com/index2.html 

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2504
ธนาคารเกียรตินาคินภัทร

**ธนาคารเกียรตินาคินภัทร จำกัด (มหาชน)** ( ชื่อย่อ:KKP) เป็นบริษัทแม่ของกลุ่มธุรกิจการเงินเกียรตินาคินภัทร ก่อตั้งเมื่อ พ.ศ. 2514 และได้เปลี่ยนรูปแบบเป็นธนาคารพาณิชย์นับตั้งแต่ พ.ศ. 2548 ซึ่งประกอบธุรกิจธนาคารพาณิชย์ และถือหุ้นในบริษัทอื่น (บริษัทโฮลดิ้ง) โดยมีบริษัทย่อยคือ บริษัท เคเคพี แคปปิตอล จำกัด (มหาชน) เป็นบริษัทที่เข้ามากำกับดูแลกิจการและประกอบธุรกิจในส่วนของตลาดทุน โดยได้ถือหุ้นในบริษัทหลักทรัพย์ เกียรตินาคินภัทร จำกัด (มหาชน) (บล.เกียรตินาคินภัทร) ซึ่งประกอบธุรกิจหลักทรัพย์ และบริษัทหลักทรัพย์จัดการกองทุน เกียรตินาคินภัทร จำกัด  (บลจ.เกียรตินาคินภัทร) ซึ่งประกอบธุรกิจหลักทรัพย์จัดการกองทุนและการจัดการกองทุน

## ประวัติ
**ธนาคารเกียรตินาคินภัทร จำกัด (มหาชน)** เป็นธนาคารพาณิชย์เต็มรูปแบบ (Commercial Bank) ซึ่งเปิดดำเนินการอย่างเป็นทางการเมื่อวันที่ 3 ตุลาคม พ.ศ. 2548 เพื่อให้บริการทางการเงินหลายประเภท อาทิ บริการด้านเงินฝากประจำ ออมทรัพย์ กระแสรายวัน ประกันชีวิต สินเชื่อรถยนต์ สินเชื่อพัฒนาโครงการ  สินเชื่อธุรกิจอพาร์ทเม้นท์ สินเชื่อธุรกิจฟลอร์แพลน สินเชื่อเพื่อธุรกิจขนส่ง สินเชื่อธุรกิจสิ่งพิมพ์และบรรจุภัณฑ์ 

ธนาคารเกียรตินาคิน ได้รับการจัดอันดับความน่าเชื่อถือ ระดับ A จากบริษัท ทริส เรทติ้ง จำกัด แนวโน้มอันดับเครดิต Stable หรือคงที่ (ณ วันที่ 23 กันยายน พ.ศ. 2563)

ปัจจุบัน มีสำนักงานใหญ่ตั้งอยู่ที่ เลขที่ 209 อาคารเกียรตินาคินภัทร (เคเคพี) ทาวเวอร์ ชั้น 11 ถนนอโศกมนตรี แขวงคลองเตยเหนือ เขตวัฒนา กรุงเทพมหานคร 10110

## เหตุการณ์สำคัญ
เมื่อ พ.ศ. 2514 บริษัทเงินทุนหลักทรัพย์เกียรตินาคิน จำกัด ก่อตั้งขึ้นด้วยทุนจดทะเบียนเริ่มต้น 10 ล้านบาท ต่อมาใน พ.ศ. 2516 ได้รับใบอนุญาตประกอบธุรกิจเงินทุนและหลักทรัพย์ และเข้าเป็นบริษัทสมาชิกหมายเลข 19 ของตลาดหลักทรัพย์แห่งประเทศไทย ใน พ.ศ. 2525 จากนั้นใน พ.ศ. 2531 เกียรตินาคินได้เข้าเป็นบริษัทจดทะเบียนในตลาดหลักทรัพย์แห่งประเทศไทย และแปรสภาพเป็นบริษัทมหาชน ในวันที่ 7 กันยายน พ.ศ. 2536

บริษัทได้ระงับกิจการชั่วคราวพร้อมกับสถาบันการเงินอีก 58 แห่ง ในช่วงวิกฤตการณ์ทางการเงินในเอเชีย พ.ศ. 2540 จากนั้นใน พ.ศ. 2541 เป็นหนึ่งในสองบริษัท(อีกบริษัทหนึ่งคือบริษัท เงินทุนหลักทรัพย์ บางกอกอินเวสท์เมนต์ จำกัด (มหาชน))ที่ได้รับอนุมัติจากกระทรวงการคลังให้กลับมาดำเนินกิจการ และได้รับอนุญาตให้แยกธุรกิจเงินทุนและหลักทรัพย์ออกจากกันในปีถัดมา (1 ตุลาคม พ.ศ. 2542) บริษัทจึงได้เปลี่ยนชื่อเป็น *บริษัท เงินทุน เกียรตินาคิน จำกัด (มหาชน)*  กระทั่งใน พ.ศ. 2543 ได้รับการประเมินจากสมาคมส่งเสริมสถาบันกรรมการบริษัทไทย (IOD) ให้เป็น 1 ใน 50 บริษัทที่มีการกำกับกิจการที่ดี และเมื่อวันที่ 3 ตุลาคม พ.ศ. 2548 ได้เปิดให้บริการเป็นธนาคารพาณิชย์เต็มรูปแบบ ให้บริการครอบคลุมทั้งด้านเงินฝากประเภทออมทรัพย์ ประจำ กระแสรายวัน ตั๋วเงินฝาก กองทุนสินเชื่อเช่าซื้อรถยนต์ บริการสินเชื่อพัฒนาโครงการที่อยู่อาศัย บริการสินเชื่อธุรกิจ และบริการอื่นๆ

ในวันที่ 17 สิงหาคม พ.ศ. 2563 ธนาคารได้เปลี่ยนชื่อเป็น ธนาคารเกียรตินาคินภัทร

## กิจกรรมเพื่อสังคม
ธนาคารเกียรตินาคิน จำกัด (มหาชน) ได้ดำเนินกิจกรรมเพื่อสังคมภายใต้  “โครงการพัฒนาคน พัฒนาชาติกับเกียรตินาคินภัทร”  และก่อตั้งมูลนิธิเกียรตินาคินขึ้น เมื่อวันที่ 15 มิถุนายน พ.ศ. 2548

## ผู้ถือหุ้นรายใหญ่
: ข้อมูล ณ วันที่ 6 กุมภาพันธ์ พ.ศ. 2564

## อ้างอิง

## แหล่งข้อมูลอื่น
* 

หมวดหมู่:ธนาคารไทย
หมวดหมู่:บริษัทไทยที่ก่อตั้งในปี พ.ศ. 2514
ปฏิกิริยารีดอกซ์

thumb|300px|right|ปฏิกิริยารีดอกซ์

**ปฏิกิริยารีดอกซ์** เป็นปฏิกิริยาเกี่ยวกับการรับส่งอิเล็กตรอน แบ่งได้เป็น 2 ครึ่งปฏิกิริยาคือปฏิกิริยาออกซิเดชัน เป็นปฏิกิริยาที่เสียอิเล็กตรอน และปฏิกิริยารีดักชัน เป็นปฏิกิริยาที่รับอิเล็กตรอน

## ปฏิกิริยารีดอกซ์ของสารอินทรีย์ในสิ่งมีชีวิต

ไม่ต่างจากสารอนินทรีย์ เพียงแต่ปฏิกิริยาออกซิเดชั่นในสิ่งมีชีวิตจะเกี่ยวข้องกับปฏิกิริยาดีไฮโดรจีเนชั่น (dehydrogenation reaction) โดยสารอินทรีย์ที่เป็นตัวให้อิเล็กตรอน (reduced form) จะมีไฮโดรเจนมากกว่าออกซิเจน ส่วนสารอินทรีย์ที่เป็นตัวรับอิเล็กตรอน (oxidized form) จะมีออกซิเจนมากกว่าไฮโดรเจน ทั้งนี้การเคลื่อนย้ายอิเล็กตรอนจากสารประกอบหนึ่งไปยังสารประกอบหนึ่ง เกิดได้ 4 แบบ คือ
* เคลื่อนย้ายในรูปอิเล็กตรอนโดยตรง
* เคลื่อนย้ายในรูปอะตอมไฮโดรเจน เพราะอะตอมไฮโดรเจนประกอบด้วย H+ และ e- 
* เคลื่อนย้ายในรูปไฮไดรด์ ไอออน (hydride ion, :H-) ซึ่งมีอิเล็กตรอน 2 ตัว
* เคลื่อนย้ายในรูปของออกซิเจน ในกรณีที่ออกซิเจนรวมอยู่เป็นส่วนหนึ่งของสารอินทรีย์ เช่นการเปลี่ยนไฮโดรคาร์บอนเป็นแอลกอฮอล์

หมวดหมู่:ปฏิกิริยาเคมี
ตัวออกซิไดซ์

thumb|ภาพที่เป็นสากลที่เป็นอันตรายต่อสุขภาพสำหรับสารเคมีที่ทำให้เกิดการออกซิไดซ์
thumb|125px|ฉลากสินค้าอันตรายสำหรับตัวออกซิไดซ์
**ตัวออกซิไดซ์** () ในสาขาเคมี มีความหมายสองอย่าง ความหมายแรกเป็นสายพันธ์เคมีชนิดหนึ่งที่แยกอิเล็กตรอนออกจากสายพันธ์เคมีอีกชนิดหนึ่ง มันเป็นส่วนประกอบหนึ่งในปฏิกิริยาลดการออกซิไดซ์ (ปฏิกิริยารีดอกซ์) (oxidation-reduction (redox) reaction) อีกความหมายหนึ่ง ตัวออกซิไดซ์เป็นสายพันธุ์เคมีชนิดหนึ่งที่ถ่ายโอนอะตอมที่มีกระแสไฟฟ้าลบ ปกติก็คือออกซิเจนไปให้กับสารตั้งต้นชนิดหนึ่ง การสันดาป การระเบิดจำนวนมาก และปฏิกิริยาแบบรีดอกซ์อินทรีย์ (organic redox reaction) เกี่ยวข้องกับปฏิกิริยาถ่ายโอนอะตอม พลังงานในสิ่งมีชีวิตเกิดขึ้นจากการถ่ายเทอิเล็กตรอนจากตัวรับอิเล็กตรอนที่เลวไปสู่ตัวรับอิเล็กตรอนที่ดีที่สุด และปล่อยพลังงานออกมา ที่นำไปใช้ในปฏิกิริยาต่าง ๆ ได้

## ตัวรับอิเล็กตรอนในสิ่งมีชีวิต
ตัวรับอิเล็กตรอนที่สำคัญในสิ่งมีชีวิต ได้แก่
* Nicotinamide adenine dinucleotide (NAD+) หรือเอ็นเอดี เมื่อรับอิเล็กตรอนจะอยู่ในรูป NADH + H+ เป็นตัวรับอิเล็กตรอนสำคัญในไมโทคอนเดรีย
* Nicotinamide adenine dinucleotide phosphate (NADP+) หรือเอ็นเอดีพี เมื่อรับอิเล็กตรอนจะอยู่ในรูป NADPH + H+ เป็นตัวรับอิเล็กตรอนสำคัญในคลอโรพลาสต์
* ฟลาวิน นิวคลีโอไทด์ หรือ เอฟเอดี (FAD+) เป็นตัวรับอิเล็กตรอนในวัฏจักรเครบส์ พบในไมโทคอนเดรีย เมื่อรับอิเล็กตรอนจะเปลี่ยนรูปเป็น FADH2
* ยูบิควิโนน (ubiquinone; UQ) เป็นโปรตีนขนาดเล็ก แทรกอยู่ในชั้นไขมันของเยื่อหุ้มชั้นในของไมโทคอนเดรีย เคลื่อนที่ภายในเยื่อหุ้มได้ดี จึงช่วยรับส่งอิเล็กตรอนระหว่างตัวรับขนาดใหญ่ที่เคลื่อนที่ในเยื่อหุ้มได้ไม่ดี
* ไซโตโครม (cytochrome) เป็นตัวพาอิเล็กตรอนที่มีเหล็กเป็นองค์ประกอบ พบในเยื่อหุ้มชั้นในของไมโทคอนเดรีย และเยื่อหุ้มไทลาคอยด์ของคลอโรพลาสต์ มี 3 ชนิดคือชนิด เอ บี ซี ในไมโทคอนเดรีย ไซโตโครมซี เป็นโปรตีนที่จับอยู่กับผิวนอกของเยื่อหุ้มชั้นใน
* โปรตีนเหล็ก-กำมะถัน (iron-sulfur protein) เป็นโปรตีนที่มีเหล็กและกำมะถัน เป็นองค์ประกอบ

หมวดหมู่:ตัวออกซิไดซ์
หมวดหมู่:ไฟฟ้าเคมี
หมวดหมู่:ปฏิกิริยาเคมี
ปฏิกิริยาฟอสฟอรีเลชัน

[thumb|[Serine|เซอรีน (Serine) ในสายกรดอะมิโน ก่อน (บน) และหลัง (ล่าง) การฟอสฟอรีเลชั่น]]
ในทางเคมี **ปฏิกิริยาฟอสฟอรีเลชัน** () ของโมเลกุลใด ๆ คือการติดหมู่ฟอสฟอริล (phosphoryl group) เข้าไปในโมเลกุลนั้น ๆ ทั้งฟอสฟอรีเลชันแลปฏิกิริยาคู่ตรงข้ามข้องมัน ปฏิกิริยาดีฟอสฟอรีเลชัน (dephosphorylation) ล้วนเป็นส่วนจำเป็นในหลาย ๆ กระบวนการภายในเซลล์ในทางชีววิทยา โดยเฉพาะอย่างยิ่งการฟอสฟอรีเลชันโปรตีน (Protein phosphorylation) นั้นมีความสำคัญมากต่อการดำเนินงานของเซลล์ เช่น เอนไซม์เกือบครึ่งหนึ่งที่บรรจุภายใน *[[Saccharomyces cerevisiae]]* สามารถถูกกระตุ้น (และถูกยับยั้ง) ได้โดยการฟอสฟอรีเลชัน (และดีฟอสฟอรีเลชัน) ที่ซึ่งควบคุมการทำงานของมันได้ โปรตีนจำนวนมาก (ระหว่าง 1/3 ถึง 2/3 ของโปรตีโอม: proteome ในยูคารีโอต) นั้นถูกฟอสฟอรีเลตชั่วคราว เช่นเดียวกับน้ำตาล ลิปิด และโมเลกุลเชิงชีววิทยาอื่น ๆ ที่เกี่ยวข้อง

## กลูโคส

การฟอสฟอรีเลชั่นของน้ำตาลนั้นมักเป็นขั้นตอนแรกในกระบวนการการสันดาปของน้ำตาล การฟอสฟอรีเลชั่นทำให้เซลล์สามารถเก็บสะสมน้ำตาลได้เนื่องด้วยหมู่ฟอสเฟตที่ถูกเติมไปนั้นจะยับยั้งไม่ให้โมเลกุลเกิดการแพร่ออกผ่านทางทรานสพอร์เทอร์ (transporter) ของเซลล์ การฟอสฟอรีเลชั่นของกลูโคสนั้นเป็นปฏิกิริยาสำคัญเมตาบอลิซึมของน้ำตาล

ปฏิกิริยาในการเปลี่ยนจาก D-glucose เป็น D-glucose-6-phosphate ในขั้นตอนแรกของการไกลโคไลซิสนั้นแสดงดังต่อไปนี้

:D-glucose + ATP → D-glucose-6-phosphate + ADP

:ΔG° = −16.7 kJ/mol (° บ่งบอกการวัดที่ standard condition)

## ฟอสฟอรีเลชั่นในโปรตีน

## ATP
ATP ซึ่งเป็นสื่อกลางในการแลกเปลี่ยนพลังงานในเซลล์นั้นสังเคราะห์ขึ้นในไมโทคอนเดรียโดยการเติมหมู่ฟอสเฟตที่สามเข้าไปใน ADP ในกระบวนการ oxidative phosphorylation ในเซลล์พืชนั้น ATP สังเคราะห์ขึ้นจากพลังงานแสงอาทิตย์ผ่านกระบวนการ photophosphorylation ภายในคลอรอพลาสต์

## ดูเพิ่ม
*การสงวนมอยที (Moiety conservation)
*ฟอสไซดา (Phosida)
*Phosphoamino acid analysis
*RegPhos
*ชนิดของฟอสฟอรีเลชั่น

## อ้างอิง

หมวดหมู่:ชีววิทยาของเซลล์
หมวดหมู่:การส่งสัญญาณของเซลล์
หมวดหมู่:ฟอสฟอรัส
หมวดหมู่:โปรตีน
หมวดหมู่:การแสดงออกของยีน
หมวดหมู่:การดัดแปลงโมเลกุลหลังการแปลรหัส
แอนดรูว์ บิ๊กส์

**แอนดรูว์ บิ๊กส์** (; เกิดในวันที่ 12 กันยายน ค.ศ. 1962) เป็นนักเขียนและพิธีกรรายการโทรทัศน์ชาวออสเตรเลียที่มามีชื่อเสียงในประเทศไทย โดยจะรู้จักกันในฐานะเป็นพิธีกรรายการสอนภาษาอังกฤษ บนหน้าจอช่อง 3

## ประวัติ
บิ๊กส์มาอาศัยอยู่ที่ประเทศไทย และเริ่มทำงานกับนิตยสารเนชั่นจูเนียร์ใน ค.ศ. 1989 

ใน ค.ศ. 2002 บิ๊กส์สำเร็จการศึกษาระดับปริญญาตรี จากคณะมนุษยศาสตร์ วิชาเอกสื่อสารมวลชนและวิชาโทภาษาไทย มหาวิทยาลัยรามคำแหง หลังจากนั้นสำเร็จการศึกษาระดับปริญญาโท จาก คณะศึกษาศาสตร์ มหาวิทยาลัยรามคำแหง ใน ค.ศ. 2022 

ใน ค.ศ. 2004 เขาปรากฏตัวด้วยบทรับเชิญในภาพยนตร์เรื่อง "ขุนกระบี่ ผีระบาด"

ใน ค.ศ. 2008 คนไทยได้โหวตให้เขาเป็นหนึ่งในชายหัวล้านที่ "เจ๋งที่สุด" ร่วมกับบรูซ วิลลิส และสุทธิชัย หยุ่น

เขาเคยดำเนินรายการ "Talk of The Town", "ศัพท์ข่าวเช้านี้" และ "เรื่องเล่าเสาร์ - อาทิตย์" ในช่อง 3 และเคยมีผลงานเขียนในหนังสือพิมพ์บางกอกโพสต์, นิตยสาร Filmax และหนังสือพิมพ์คมชัดลึก

ใน ค.ศ. 2013 Australia Unlimited ได้ยกให้เขาเป็นหนึ่งใน Global 50 และใน ค.ศ. 2015 เขาได้เริ่มรายการตลกไทย "The Digital Monk" โดยรับบทเป็นพระ นอกจากนี้ เขายังเป็นนักจัดรายการวิทยุในคลื่นวิทยุครอบครัวข่าว และ 96.0 สปอร์ต เรดิโอ

## ผลงานเขียน
* *Thailand In My Eyes* (1997) (#1)
* *How To Speak English Like A Farang* (1997) (#1)
* *Thailand In My Eyes (Again)* (1998)
* *Thailand In My Eyes (For The Last Time)* (1999)
* *Thailand In My Eyes (Back From The Dead)* (2000)
* *Oops! Wrong Again!* (2002)
* *What Does "Greng Jai" Mean In English?* (2002)
* *English Is Easy* (2004)
* *English Is Easy (Part 2)* (2005)
* *Say It Right* (2006)
* *English On Film* (2007)
* *English Is Easy (Part 3)* (2008)
* *Somsak Hates Somtam* (2008)
* *Twitter English* (2009)
* *Heng Heng Heng* (2010)
* *Steel Noodles* (2012)
* *99 English Questions You Must Know In The ASEAN Era* (2013)

## รายการโทรทัศน์
* ภาษาอังกฤษง่ายนิดเดียว (1989 - 2000)
* เพื่อนภาษา (1996 - 2000) 
* Talk of The Town (2000 - 2004)
* ศัพท์ข่าวเช้านี้ (2004 - 2005)
* อิงลิชมินิทแก็งค์ (2005 - 2006)
* เรื่องเล่าเสาร์ - อาทิตย์ (2004 - 2006)

## ดีเจ
* 2021 รายการ OK-ENGLISH (โดยบริษัท โอเค แมส จำกัด) ทุกวันจันทร์ถึงวันศุกร์ เวลา 19.30-20.00 น. ทาง FM 97.0 MHz (February 2021-) ร่วมกับ อรอุมา เกษตรพืชผล

## อ้างอิง


## แหล่งข้อมูลอื่น
* เว็บไซต์ทางการ
* ฟอรั่มทางการ 

หมวดหมู่:พิธีกรชาวไทย
หมวดหมู่:นักเขียนชาวออสเตรเลีย
หมวดหมู่:ชาวออสเตรเลียในประเทศไทย
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
เซอร์ไวเวอร์ ดิออสเตรเลียนเอาต์แบคก์

**เซอร์ไวเวอร์ ดิ ออสเตรเลียน เอาต์แบคก์** () เป็นฤดูกาลที่ 2 ของเซอร์ไวเวอร์ หลังจากที่ฤดูกาลแรกเป็นที่ฮือฮาและประสบความสำเร็จเป็นอย่างมากโดยมีผู้ชมถึง 51.69 ล้านคนและช่วง 30 นาทีสุดท้ายก่อนที่จะได้ผู้อยู่รอดคนสุดท้ายในฤดูกาลที่ 1 นั้นมีผู้ชมมากถึง 58.58 ล้านคน ทำให้ได้มีการทำรายการเซอร์ไวเวอร์เป็นฤดูกาลที่ 2 ซึ่งฤดูกาลนี้ถ่ายทำในถิ่นที่ห่างไกลจากผู้คนของทวีปออสเตรเลีย อันเต็มไปด้วย จระเข้และสัตว์ป่านานาชนิด เป็นสถานที่หาของกินได้ลำบากมากจนทีมงานจะต้องเข้ามาช่วยเหลือรวมถึงเอาสิ่งปลูกสร้าง ที่พักเป็นการแลกเปลี่ยนทำให้ผู้เข้าแข่งขันจำเป็นจะต้องสร้างที่พักใหม่ และเป็นฤดูกาลเดียวที่ยาวนานถึง 42 วัน (ปกติทุกฤดูกาลจะนาน 39 วันเท่านั้น) และในฤดูกาลนี้ True Visions ไม่ได้ทำการซื้อลิขสิทธิ์มาฉายแต่ได้รับสัญญาณการฉายผ่านทางช่อง AXN โดยได้รับชมช้ากว่าทางสหรัฐอเมริกาประมาณ 3-4 เดือนในทุกๆ วันศุกร์เวลา 21:00 น.

## รายละเอียดของฤดูกาล

* **เผ่า** :
: ออกาคอร์ สีประจำเผ่า สีเขียวอ่อน แปลว่า จระเข้ ในภาษาชนเผ่าอะบอริจิน
: คุช่า สีประจำเผ่า สีฟ้าใส แปลว่า จิงโจ้ ในภาษาชนเผ่าอะบอริจิน
: บาร์รามุนดิ สีประจำเผ่า สีส้ม เป็นชื่อปลาพื้นเมืองชนิดหนึ่ง ในแม่น้ำ เฮอร์เบิร์ต
* **ตุ๊กตาสิทธิคุ้มกัน** : ไม้แกะสลักรูปคนพื้นเมืองมีรอยสักแบบชนเผ่า
* **สร้อยสิทธิคุ้มกัน** : สร้อยประดับทำจากหินร้อยออกมาเป็นสร้อย
* **คบเพลิง** : คบเพลิงกิ่งไม้ประดับด้วยหินพร้อมป้ายชื่อเปลือกไม้ไผ่ของผู้เข้าแข่ง
* **อุปกรณ์ดับไฟ** : ทำจากหินและดินถูกปั้นเป็นวงกลมพร้อมด้ามจับเป็นเนื้อเดียวกัน
* **สภาเผ่า** : จัดกลางสถานที่โขดหินขนาดใหญ่ ที่มีหินงอกหินย้อยมากมาย

## ผู้เข้าแข่งขัน

## การแข่งขัน

## การโหวต



 ผลโหวตในรอบแรกเสมอกันที่ 5-5 ระหว่างเจฟกับโคลบี้ ทำให้มีการโหวตใหม่โดยที่เจฟกับโคลบี้จะไม่ได้ทำการโหวตและคนที่เหลือจะต้องโหวตแต่เจฟหรือโคลบี้เท่านั้น ในการโหวตครั้งที่ 2 ก็ยังเสมอกันอีกจึงทำให้มีการนับเสียงโหวตจากสภาเผ่าครั้งก่อนๆ ซึ่งโคลบี้ไม่มีเสียงโหวตแต่เจฟมีสะสม 2 โหวตจึงทำให้เจฟต้องเป็นผู้จากไป 


## ดูเพิ่ม

เซอร์ไวเวอร์
เซอร์ไวเวอร์
99.5 แอดวานซ์ เรดิโอ

**99.5 แอดวานซ์ เรดิโอ** () เริ่มออกอากาศครั้งแรกเมื่อวันที่ 21 มกราคม พ.ศ. 2551 คลื่นความถี่ เอฟ.เอ็ม. 99.5 เมกกะเฮิร์ซ เป็นสถานีวิทยุดนตรีที่เปิด เพลงไทยสากล เพลงสากล เค-ป็อป ,เจ-ป็อป กลุ่มเป้าหมาย คือกลุ่มคนรุ่นใหม่, First Jobber ที่ชื่นชอบไลฟ์ไตล์สมัยใหม่ ออกอากาศวันสุดท้ายเมื่อ 31 ตุลาคม 2551

การ Streaming ผ่านข่ายไร้สายความเร็วสูง EDGE/GPRS ของเอไอเอสที่มีอยู่ทั่วประเทศ ออกอากาศทุกวันจันทร์ – อาทิตย์ ตลอด 24 ชั่วโมง

## อ้างอิง

## แหล่งข้อมูลอื่น
* http://www.995talentsearch.com/ 
* http://www.advanceradio.net/scripts/default.asp?LG=THAI&Tab=1 

หมวดหมู่:สถานีวิทยุในประเทศไทย
หมวดหมู่:สถานีวิทยุในอดีต
จุมพล โพธิสุวรรณ

**จุมพล โพธิสุวรรณ** เป็นนักหนังสือพิมพ์ ปัจจุบันเป็นบรรณาธิการข่าวซอฟนิวส์ หนังสือพิมพ์บางกอกทูเดย์ และเป็นอาจารย์พิเศษภาควิชาการประชาสัมพันธ์ มหาวิทยาลัยศรีปทุม มีประสบการณ์การในแวดวงข่าวสารมากมายหลายเหตุการณ์ นอกจากนี้ยังชอบเขียนคอลัมน์ต่างๆ มากมาย อาทิสบาย สบายหัวใจเอกขเนก ลงในบางกอกทูเดย์ 

*นายจุมพล โพธิสุวรรณ* เกิดเมื่อวันที่ 21 มีนาคม 2511 พื้นเพเป็นชาวจังหวัดตาก จบการศึกษาระดับปริญญาตรี จากมหาวิทยาลัยรามคำแหง คณะมนุษย์ศาสตร์ วิชาเอกสื่อสารมวลชน นายจุมพลนับว่ามีพรสวรรค์ในด้านการใช้ภาษาไทย เคยได้รับรางวัลการใช้ภาษาไทยดีเด่นจากหลายองค์กร เริ่มต้นทำงานเป็นนักข่าวอยู่หลายแห่ง ทั้งนิตยสารรายสัปดาห์ รายเดือน จนกระทั่งเข้าสู่วงการหนังสือพิมพ์  

หลังจากอิ่มตัวในแวดวงนิตยสาร นายจุมพลจึงเข้าทำงานที่หนังสือพิมพ์ไทยโพสต์ และจากนั้นก็ย้ายมาดำรงตำแหน่งบรรณาธิการข่าวสังคม สตรี หนังสือพิมพ์แท็บลอยด์รายวันฉบับแรกของประเทศไทย ซึ่งเป็นที่ฮือฮาอย่างมากในแวดวงสิ่งพิมพ์ ณ เวลานั้น  

หลังจากบางกอกทูเดย์ปิดตัวลงไปเมื่อเดือนสิงหาคม พ.ศ. 2549 โดยนายสุรพงษ์ เตรียมชาญชัย ได้ขายหัวหนังสือพิมพ์บางกอกทูเดย์ให้กับนาย ไพวงษ์ เตชะณรงค์ ประธานกรรมการบริษัท โซลาร์ตรอน จำกัด (มหาชน) และเจ้าของเครือรีสอร์ทโบนันซ่า เขาใหญ่ 

ช่วงนั้นนายจุมพลหันเหไปทำงานประชาสัมพันธ์ขององค์กรภาคเอกชนอยู่ระยะหนึ่ง จนกระทั่งบางกอกทูเดย์เปิดตัวอีกครั้ง นายไพวงษ์ เตชะณรงค์ ก็มองเห็นความสามารถของเขาจึงดึงกลับมาช่วยงานอีกครั้ง ซึ่งครั้งนี้นายจุมพลได้รับความไว้วางใจให้ควบคุมดูแลในส่วนของข่าวซอฟนิวส์ 

ประสบการณ์ในการทำงานที่ผ่านมา นายจุมพลได้รับเกียรติจากบริษัท ทราฟฟิกคอร์นเนอร์ พับลิชชิ่ง ให้เข้าร่วมการตัดสินพร้อมกับ คุณกัลช์ฎาภรณ์ ศิริเยี่ยม ผู้อำนวยการ สถาบันสอนพัฒนาบุคลิกภาพบาร์บิซอน คุณจันจิรา จันทร์โฉม มิสไทยแลนด์ ยูนิเวิร์ส ประจำปี พ.ศ. 2545 คุณโซเฟีย ลา ผู้หญิงเซ็กซี่แห่งปี ในการตัดสินของผลิตภัณฑ์ HANG ซึ่งเป็นการจัดกิจกรรมการตลาดที่สร้างความฮือฮาในช่วงนั้น นอกจากนั้นนายจุมพลก็เข้าร่วมเป็นคณะกรรมการผู้ทรงเกียรติหลากหลายเวที เช่น เวทีมิสบิกินี โอเพ่น 2006 เวทีประกวดสาวงามต่างๆ  

ด้านการใช้ภาษาไทย นายจุมพลเป็นผู้เชี่ยวชาญด้านการใช้ภาษาไทย เคยประพันธ์บทอาเศียรวาทในวโรกาสต่างๆ เช่น วันคล้ายวันพระราชสมภพพระบาทสมเด็จพระมหาภูมิพลอดุลยเดชมหาราช บรมนาถบพิตร 5 ธันวาคม และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม ฯลฯ

## ผลงาน
### ละครโทรทัศน์

### ละครชุด

### ซิทคอม

### ภาพยนตร์

### พิธีกร

หมวดหมู่:บุคคลจากจังหวัดตาก‎‎
หมวดหมู่:นักหนังสือพิมพ์ชาวไทย
หมวดหมู่:บุคคลจากคณะนิเทศศาสตร์ มหาวิทยาลัยศรีปทุม
หมวดหมู่:บุคคลจากคณะสื่อสารมวลชน มหาวิทยาลัยรามคำแหง
หมวดหมู่:อาจารย์คณะนิเทศศาสตร์ - วารสารศาสตร์ - การสื่อสาร
ซาเอะ ยามาโมโตะ

**ซาเอะ ยามาโมโตะ** (; เกิด 28 ตุลาคม ค.ศ. 1986) รู้จักกันในนาม **ซูซาน** (; ) เป็นบุคคลในวงการโทรทัศน์ นักแสดง และนักร้องชาสญี่ปุ่น เธอเคยเป็นสมาชิกวงปาโบะและอะลาดิน เธอเป็นตัวแทนในเคแดชสเตจ

ซูซานออกจากโรงเรียนมัธยมศึกษาตอนปลาย มหาวิทยาลัยเศรษฐศาสตร์ไดจิ (ปัจจุบันคือ โรงเรียนมัธยมศึกษาตอนปลาย มหาวิทยาลัยไดจิ) ภายหลังเข้าเรียนใหม่ในโรงเรียนเดิมเมื่อเดือนเมษายน ค.ศ. 2021 และจบการศึกษาในเดือนมีนาคม ค.ศ. 2022

ปัจจุบัน เธอกำลังเรียนที่มหาวิทยาลัยเศรษฐศาสตร์ญี่ปุ่น

## ชีวิตส่วนตัว
ซูซานเกิดในวันที่ 28 ตุลาคม ค.ศ. 1986 ที่อูเอกิ อำเภอคาโมโตะ (ปัจจุบันคือเขตคิตะ) จังหวัดคูมาโมโตะ 

ซูซานสมรสกับคาซูมิ ไซโต นักเบสบอลอาชีพในเดือนธันวาคม ค.ศ. 2011 ลูกชายคนแรกเกิดในเดือนมกราคม ค.ศ. 2014 อย่างไรก็ตาม หลังลูกชายเกิดเพียงปีเดียว ซูซานประกาศผ่านบล็อกทางการของเธอในวันที่ 17 มีนาคม ค.ศ. 2015 ว่าเธอหย่ากับสามี โดยอ้างว่าตารางงานที่ยุ่งเป็นสาเหตุของการหย่าร้าง ทั้งสองสัญญาว่าจะร่วมกันเลี้ยงดูบุตรชายและจะยังคงสนับสนุนซึ่งกันและกันในฐานะเพื่อนต่อไป

## อ้างอิง

## แหล่งข้อมูลอื่น
* 

หมวดหมู่:นักแสดงญี่ปุ่น
หมวดหมู่:บุคคลจากจังหวัดคูมาโมโตะ
หมวดหมู่:เฮลโล! โปรเจกต์
เซอร์ไวเวอร์ ปานามา

**เซอร์ไวเวอร์ ปานามา - เกาะอัปยศ** () เป็นฤดูกาลที่ 12 ของรายการเซอร์ไวเวอร์ และจัดการแข่งขันขึ้นที่ เกาะเพิร์ล ประเทศปานามา อีกครั้งเป็นครั้งที่สาม หลังจากที่ฤดูกาลที่เจ็ดในเซอร์ไวเวอร์ เพิร์ล ไอส์แลนด์ส และ แปด เซอร์ไวเวอร์ รวมดารา ในฤดูกาลนี้เป็นฤดูกาลแรกที่แบ่งผู้เข้าแข่งขันออกเป็น 4 เผ่าและทุกๆ สัปดาห์ ผู้เข้าแข่งขันอย่างน้อย หนึ่งคนจะถูกส่งไปปล่อยเกาะอัปยศ บนเกาะมีเพียงไม้ขีด 1 กล่องและน้ำไม่สะอาด 1 ถังเท่านั้น แต่ที่สำคัญบนเกาะนี้มีตุ๊กตาสิทธิคุ้มกันอยู่ และสามารถนำไปใช้ในสภาเผ่าได้ คนที่มีคะแนนโหวตน้อยลงมาจากคนที่ถูกโหวตออกซึ่งมีตุ๊กตาสิทธิคุ้มกันจะถูกโหวตออกแทน ฤดูกาลนี้ออกอากาศตอนแรกเมื่อวันที่ 2 กุมภาพันธ์ พ.ศ. 2549 ทาง CBS และการออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 3 กุมภาพันธ์ พ.ศ. 2549 เวลา 14:00 น. ตามเวลาประเทศไทย

ฤดูกาลนี้เป็นฤดูกาลแรกที่ได้เพิ่ม **เครื่องรางภูมิคุ้มกันที่ซ่อนไว้** ซึ่งสามารถใช้ได้อย่างปลอดภัยเมื่อพิธีกรอ่านผลโหวตจบแล้วจึงค่อยสามารถเอาเครื่องรางออกมาใช้ได้จึงไม่มีการที่จะถูกโหวตออกโดยที่เสียเครื่องรางไปอย่างเปล่าประโยชน์

## รายละเอียดของฤดูกาล
***เผ่า** :
: ลา มินา สีประจำเผ่า สีส้ม
: คาซาย่า สีประจำเผ่า สีม่วง
: วิเวรอส สีประจำเผ่า สีเขียวอ่อน
: บาโยเนตา สีประจำเผ่า สีฟ้า
: จีทาโนส สีประจำเผ่า สีดำ
***ตุ๊กตาสิทธิคุ้มกัน** : หัวย่อส่วนเสียบไม้ 3 หัว (หัวที่ 1 ถูกปิดตา , หัวที่ 2 มีตะปูตอกหู , หัวที่ 3 ถูกเย็บปาก สื่อถึง ไม่ดู ไม่ฟัง ไม่พูดในสิ่งไม่ดี) สำหรับเผ่า 3 เผ่าที่ชนะและเมื่อรวมจนเหลือ 2 เผ่าแล้วทั้ง 3 หัวจะถูกผูกติดกันและเป็นตุ้กตาภูมิคุ้มกันสำหรับเผ่าที่ชนะเพียงเผ่าเดียว
***สร้อยสิทธิคุ้มกัน** : ผ้าผูกติดกับสร้อยคอประดับด้วย กระดูกเล็กๆ
***คบเพลิง** : คบเพลิงโลหะ
***อุปกรณ์ดับไฟ** : ทำจากหัวกะโหลกผ่าครึ่ง
***สภาเผ่า** : จัดในถ้ำกลางเกาะร้าง

## ผู้เข้าแข่งขัน

## การแข่งขัน

## การโหวต



 ผลโหวตเสมอกันระหว่าง ซีรี กับ แดเนียลล์ ทำให้ต้องมีการแข่งขันจุดไฟและซีรีที่จุดไฟได้ทีหลังจึงต้องเป็นผู้จากไป 


## ดูเพิ่ม

เซอร์ไวเวอร์
เซอร์ไวเวอร์
เซอร์ไวเวอร์ กาบอง

**เซอร์ไวเวอร์ กาบอง - สวรรค์แห่งสุดท้าย** () เป็นฤดูกาลที่ 17 ของเซอร์ไวเวอร์ ถ่ายทำที่บริเวณเอสตูอาเร่ในประเทศกาบอง ทวีปแอฟริกา โดยเป็นฤดูกาลแรกที่ใช้กล้องความละเอียดสูงถ่ายทำ (High Definition) ซึ่งใช้กล้อง Sony XDCAMs การแข่งขันครั้งแรกจะมีผู้ที่ได้สิทธิ์คุ้มกันส่วนตัว 2 คนด้วย เดิมทีกำหนดการออกอากาศไว้ในวันที่ 18 กันยายน แต่ภายหลังได้เลื่อนออกไป 1 สัปดาห์และจะทำการออกอากาศตอนที่ 1 กับตอนที่ 2 ติดต่อกันด้วยความยาว 2 ชั่วโมงในวันที่ 25 กันยายน พ.ศ. 2551

โดยในฤดูกาลนี้ก็จะยังมีการส่งผู้เข้าแข่งขันไปเกาะอัปยศ แต่เกาะอัปยศของฤดูกาลนี้แตกต่างจากฤดูกาลก่อนๆ คือ ผู้ที่ถูกส่งไปเกาะอัปยศมีสิทธิเลือกว่าจะเอาปริศนาที่จะไปสู่เครื่องรางคุ้มกันที่ซ่อนไว้ (Clue) หรือเลือกอยู่แบบสบายๆ พักผ่อนจากการแข่งขันในกระท่อมที่มีผลไม้สดและมีเปลให้นอน (Comfort)

การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 26 กันยายน พ.ศ. 2551 เวลา 13:00 น. ตามเวลาประเทศไทย

## รายละเอียดของฤดูกาล
***เผ่า** :
: ฟาง สีประจำเผ่า สีแดง
: โคต้า สีประจำเผ่า สีเหลือง
: โนแบ็ค สีประจำเผ่า สีฟ้า
***ตุ๊กตาสิทธิคุ้มกัน** : ตุ๊กตาหน้าคนแบบกาบอง
***สร้อยสิทธิคุ้มกัน** : สร้อยใบไม้ประดับรูปหน้าของกาบอง
***คบเพลิง** : คบเพลิงโลหะประดับเครื่องตกแต่งแบบกาบอง พร้อมป้ายชื่อผู้เข้าแข่งขัน
***อุปกรณ์ดับไฟ** : อุปกรณ์ดับเพลิงหัวช้างแอฟริกา
***สภาเผ่า** : จัดกลางหุบเขาที่เป็นลานกว้าง

## ผู้เข้าแข่งขัน

## การแข่งขัน

## การโหวต



 ชูการ์ให้เครื่องรางแก่แมทตี้ แมทตี้จึงใช้เครื่องรางภูมิคุ้มกันที่ซ่อนเอาไว้ทำให้ผลโหวตที่มีชื่อ แมทตี้ จะไม่ถูกนับ 
 ผลโหวตเสมอกันระหว่าง บ๊อบ กับ แมทตี้ ทำให้ต้องมีการแข่งขันจุดไฟและแมทตี้ที่จุดไฟได้ทีหลังจึงต้องเป็นผู้จากไป 


## ดูเพิ่ม

เซอร์ไวเวอร์
เซอร์ไวเวอร์